***Bates Motel*** é unha serie de televisión de terror psicolóxico dramático estadounidense, emitida dende o 18 de marzo de 2013 até o 24 de abril de 2017. Foi desenvolvido por Carlton Cuse, Kerry Ehrin, e Anthony Cipriano, e producido por Universal Television e American Genre para a canle por cable A&E.

A serie é unha precuela contemporánea do filme de 1960 de Alfred Hitchcock *Psicose* (baseado na novela do mesmo nome de Robert Bloch), e representa a vida de Norman Bates (Freddie Highmore) e a súa nai Norma (Vera Farmiga) antes dos acontecementos retratados no filme, aínda que nunha cidade ficticia diferente (White Pine Bay, Oregón, en contraposición á película, que se desenvolvía en Fairvale, California) e nunha contorna moderna. Max Thieriot e Olivia Cooke foron protagonistas do elenco principal ao longo da duración da serie. Despois de aparecer fortemente na primeira tempada, Nestor Carbonell sumouse ó elenco principal a partir da segunda tempada.

A serie comeza en Arizona coa morte do marido de Norma, despois do cal merca o motel Seafairer situado nunha cidade costeira de Oregón para que ela e Norman poidan comezar unha nova vida. As tempadas posteriores seguen a Norman mostrando como a súa enfermidade mental se vóolve perigosa, mentres que Norma loita para protexelo dos que lle rodean, e de si mesmo. Os argumentos de *Bates Motel* ignoran a liña de tempo das secuelas do filme orixinal e dan versións alternativas de moitos dos personaxes e eventos do filme orixinal. A serie foi filmada fóra de Vancouver en Aldergrove, na Columbia Británica, xunto con outros lugares dentro do Fraser Valley na Columbia Británica.

A&E optou por saltarse o piloto da serie, optando por ir directamente ordenando unha primeira tempada de 10 episodios. O 15 de xuño de 2015, a serie renovouse para unha cuarta e quinta tempadas, converténdose na serie de drama de máis longa duración con guión orixinal de A&E na historia da canle. Os actores principais da serie, Farmiga e Highmore, recibiron eloxios particulares polas súas actuacións na serie, recibindo a primeira un nomeamento ao Primetime Emmy Award e gañando un Saturn Award á Mellor Actriz en Televisión. *Bates Motel* tamén gañou tres People's Choice Awards por Drama Favorito de Cable, e como Actriz Favorita (Farmiga) e Actor (Highmore).

Sinopse
-------

A historia comeza despois da morte do señor Bates, cando Norman e a súa nai mercan o motel que levará o seu nome. A serie retrata a vida do mozo de aspecto fráxil chamado Norman Bates e da súa posesiva nai Norma, uns anos antes dos acontecementos narrados no filme *Psicose*.

Elenco
------

| Actor | Personaxe | Tempada |
| --- | --- | --- |
| 1 | 2 | 3 | 4 | 5 |
| Vera Farmiga | Norma Bates | Principal |
| Freddie Highmore | Norman Bates | Principal |
| Max Thieriot | Dylan Massett | Principal |
| Olivia Cooke | Emma Decody | Principal |
| Nicola Peltz | Bradley Martin | Principal | Recorrente |  |
| Nestor Carbonell | Alex Romeu | Recorrente | Principal |
| Kenny Johnson | Caleb Calhoun |  | Recorrente | Principal | Convidado | Recorrente |

Episodios
---------

| Tempada | Episodios | Emisión orixinal |
| --- | --- | --- |
| Comezo | Remate |
|  | 1 | 10 | 18 de marzo de 2013 | 20 de maio de 2013 |
|  | 2 | 10 | 3 de marzo de 2014 | 5 de maio de 2014 |
|  | 3 | 10 | 9 de marzo de 2015 | 11 de maio de 2015 |
|  | 4 | 10 | 7 de marzo de 2016 | 16 de maio de 2016 |
|  | 5 | 10 | 20 de febreiro de 2017 | 24 de abril de 2017 |

Produción
---------

O elenco promovendo a serie en Paley Center for Media, 2013 (esquerda a dereita) Thieriot, Peltz, Highmore, Farmiga, e Carbonell
O 12 de xaneiro de 2012, informouse de que A&E estaban a desenvolver unha serie de televisión titulada *Bates Motel* que serviría como unha precuela do filme de Alfred Hitchcock *Psiscose*. O primeiro guión foi escrito por Anthony Cipriano. En marzo de 2012, Carlton Cuse e Kerry Ehrin uníronse ao proxecto como produtores executivos e guionistas principais. Cuse citou a serie de drama *Twin Peaks* como unha inspiración clave para *Bates Motel*, afirmando: "Case arrincamos *Twin Peaks*... Se quería obter esa confesión, a resposta é si. Encantoume ese programa. Só fixeron 30 episodios. Kerry [Ehrin] e eu pensamos que fariamos os 70 que faltan." O 2 de xullo de 2012, A&E deu a *Bates Motel* unha orde directa como serie.

O 27 de agosto de 2012, Vera Farmiga foi a primeira en ser elixida para interpretar a Norma Louise Bates. O 14 de setembro de 2012, Freddie Highmore foi elixido como Norman Bates. Ese mesmo día, Max Thieriot foi elixido como o medio irmán de Norman, Dylan Massett. Pouco despois, o 19 de setembro de 2012, Nicola Peltz foi elixida como Bradley Martin, un posible interese amoroso de Norman. Por último, o 20 de setembro de 2012, Olivia Cooke foi o última membro principal do elenco para unirse á serie, no papel de Emma Decody, a mellor amiga de Norman. Nestor Carbonell foi elixido nun papel recorrente como o sheriff Alex Romeu na primeira tempada, pero foi ascendido ó elenco principal a comezos da segunda tempada. En xullo de 2014, Kenny Johnson, que volveu como o irmán de Norma, Caleb Calhoun na segunda tempada, foi promovido a regular para a terceira tempada. Anunciouse o 22 de xullo de 2016 en San Diego Cómic-Con International que Rihanna aparecería no papel icónico de Marion Crane para a quinta e derradeira tempada.

Unha réplica do orixinal motel Bates que aparece no filme *Psicose* foi construída na localización aproximadamente en 1054 272nd Street en Aldergrove, na Columbia Británica, onde se fixeron as localización da serie. A casa orixinal e o motel atópanse en Universal Studios, Hollywood, Os Ánxeles. A rodaxe adicional para a serie ocorreu en múltiples áreas da Columbia Británica, incluíndo Steveston, Coquitlam, Horseshoe Bay, West Vancouver e Fort Langley. En febreiro de 2017, despois de que a filmación rematese, o set exterior do Motel Bates en Aldergrove foi derrubado.

Notas
-----

1. ↑  "A&E Network to Premiere New Original Scripted Drama Series 'Bates Motel' on Monday, March 18 at 10PM ET/PT". Consultado o 4 de xaneiro de 2013.
2. ↑  "'Psycho' prequel shot in Aldergrove". Arquivado dende o orixinal o 21 de outubro de 2012. Consultado o 2 de xaneiro de 2013.
3. ↑  "BATES MOTEL Set in Aldergrove is Spitting Image of Alfred Hitchcock's Set in Psycho – Updated". Arquivado dende o orixinal o 27 de novembro de 2012. Consultado o 2 de xaneiro de 2013.
4. 1 2 3  "A&E Network Orders 'Bates Motel' to Series". 2 de xullo de 2012. Arquivado dende o orixinal o 06 de outubro de 2013. Consultado o 19 de novembro de 2012.
5. ↑  "Review: 'Bates Motel' a twisty, moody modern prequel to 'Psycho'.". 18 de marzo de 2013. Consultado o 19 de novembro de 2012.
6. ↑  "'Bates Motel': An Intriguing Contemporary Prequel To 'Psycho'". 18 de marzo de 2013. Arquivado dende o orixinal o 22 de marzo de 2013. Consultado o 16 de abril de 2013.
7. ↑  "Mother, as She Lives and Breathes". 17 de marzo de 2013.
8. ↑  "Tension builds in The Lake, but dies at the Bates Motel". 17 de marzo de 2013.
9. ↑  "'Bates Motel' Renewed for Two More Seasons at A&E; 'Returned' Cancelled". 15 de xuño de 2015.
10. ↑  "TCA: 'Psycho' Prequel Series 'Bates Motel' in the Works at A&E". 12 de xaneiro de 2012.
11. ↑  "A&E developing 'Psycho' prequel TV series". 12 de xaneiro de 2012.
12. ↑  "Lost Showrunner Carlton Cuse Joins Psycho Prequel". 9 de marzo de 2012.
13. ↑  "Carlton Cuse At 'Bates Motel' Panel: "We Pretty Much Ripped Off 'Twin Peaks'"". 10 de maio de 2013. Consultado o 11 de maio de 2013.
14. ↑  "A&E Orders Carlton Cuse's 'Psycho' Prequel 'Bates Motel' Straight to Series". 2 de xullo de 2012.
15. ↑  "Norman Bates' mother cast in A&E's 'Psycho' series". 27 de agosto de 2012. Arquivado dende o orixinal o 20 de agosto de 2014. Consultado o 01 de abril de 2019.
16. ↑  "Keck's Exclusives: Bates Motel Casts Its Norman – Today's News: Our Take". 14 de setembro de 2012. Arquivado dende o orixinal o 04 de decembro de 2014. Consultado o 01 de abril de 2019.
17. ↑  "A&E's 'Bates Motel' Adds Max Thieriot as Norman's Brother". 14 de setembro de 2012.
18. ↑  "'Bates Motel' Adds 'Last Airbender' Actress as Love Interest for Norman (Exclusive)". 19 de setembro de 2012.
19. ↑  "'Psycho' TV prequel 'Bates Motel' adds 'Blackout' star Olivia Cooke". 20 de setembro de 2012.
20. ↑  "Mike Vogel & Nestor Carbonell Join A&E's 'Bates Motel', Trio To Recur On 'Shameless'". 2 de outubro de 2012.
21. ↑  "Bates Motel – Season 3 – Kenny Johnson upped to Regular". Consultado o 23 de febreiro de 2015.
22. ↑  "Comic-Con: 'Bates Motel' Taps Rihanna for Famous 'Psycho' Role". 22 de xullo de 2016. Consultado o 24 de xullo de 2016.
23. ↑  "'Bates Motel': What's going on in that bucolic Oregon coastal town". marzo de 2013.
24. ↑  "BATES MOTEL Set in Aldergrove is Spitting Image of Alfred Hitchcock's Set in Psycho – Updated". 15 de novembro de 2012. Arquivado dende o orixinal o 27 de novembro de 2012. Consultado o 01 de abril de 2019.
25. ↑  "Hollywood North: The Bates Motel gets hit by the wrecking ball (gallery)". 4 de febreiro de 2017. Consultado o 23 de febreiro de 2017.

Véxase tamén
------------

### Ligazóns externas

* Páxina web oficial *(en inglés)*
* 

* *Bates Motel* na IMDb *(en inglés)*.
* «Bates Motel» Arquivado 01 de abril de 2019 en Wayback Machine. en TV.com

|  |  |
| --- | --- |
| Control de autoridades | 
* Wd: Q323722
* WorldCat
* VIAF: 1595151002100530280005
* AlloCiné: 10846
* BNE: XX5424987
* Epguides: BatesMotel
* GND: 1248489284
* IMDb: tt2188671
* LCCN: no2017130727
* LUMIERE: 108455
* Metacritic: bates-motel
* OFDb: 243121
* Rotten Tomatoes: bates\_motel
* SUDOC: 198707444
* TMDb: 46786
* TVcom: bates-motel

 |